Tartalom

# Diaváltások időzítésének kipróbálása

A LibreOffice segítséget nyújt az automatikus diaváltások időzítésének pontos meghatározásához.

Készítse el a diákat, indítsa el a vetítést egy különleges ikonnal, mondja el a képzeletbeli hallgatóságnak az első diához tartozó szöveget, majd lépjen a következő diára, és így tovább. A LibreOffice megjegyzi az egyes diák megjelenítési idejét, így ha a sorozatot a következő alkalommal automatikus diacserével vetíti le, az időzítések megmaradnak.

### Bemutató rögzítése az időbeosztás kipróbálásával

1. Nyissa meg a bemutatót, és váltson át a Diarendező nézetre.

2. Indítsa el a vetítést az Időzítés kipróbálása ikon segítségével, amely a Dia nézet eszköztáron található. Megjelenik az első dia, és az alsó sarokban egy időmérő.

3. Ha lejárt a dia bemutatására szánt idő, kattintson az időmérőre. Ha az alapértelmezett beállítást akarja megtartani ehhez a diához, akkor a diára kattintson, ne az időmérőre. Ismételje meg ezt a műveletet a bemutató összes diájára.

4. A LibreOffice minden egyes dia megjelenítési idejét feljegyezte. Mentse a bemutatót.

5. A teljes bemutató automatikus ismétléséhez válassza a Diavetítés - Diavetítés beállításai menüparancsot. Válassza a Végtelenítés és ismétlés ez után lehetőséget, majd nyomja meg az OK gombot.

Kapcsolódó témakörök

Diavetítés beállításai